CELEX: 62004TA0400
Language: sl
Date: 2011-09-20 00:00:00
Title: Združene zadeve T-400/04, od T-402/04 do T-404/04: Sodba Splošnega sodišča z dne 20. septembra 2011 – Arch Chemicals in drugi proti Komisiji (Zdravstvena politika — Dajanje biocidnih pripravkov v promet — Določanje aktivnih snovi na trgu — Odločba o zavrnitvi spremembe nekaterih zakonskih določb — Tožba zaradi nedelovanja — Dolžnost ukrepanja — Ničnostna tožba — Neobstoj posamične zadevnosti — Nedopustnost)

29.10.2011   
            
            
               SL
            
            
               Uradni list Evropske unije
            
            
               C 319/11
            
         Sodba Splošnega sodišča z dne 20. septembra 2011 – Arch Chemicals in drugi proti Komisiji
   (Združene zadeve T-400/04, od T-402/04 do T-404/04) (1)
   
   (Zdravstvena politika - Dajanje biocidnih pripravkov v promet - Določanje aktivnih snovi na trgu - Odločba o zavrnitvi spremembe nekaterih zakonskih določb - Tožba zaradi nedelovanja - Dolžnost ukrepanja - Ničnostna tožba - Neobstoj posamične zadevnosti - Nedopustnost)
   2011/C 319/20
   Jezik postopka: angleščina
   
      Stranke
   
   
      Tožeče stranke: Arch Chemicals, Inc. (Norwalk, Connecticut, Združene države), Arch Timber Protection Ltd (Castleford, West Yorkshire, Združeno kraljestvo) (zadeva T-400/04), Rhodia UK Ltd, nekdanja Rhodia Consumer Specialities Ltd (Watford, Hertfordshire, Združeno kraljestvo) (zadeva T-402/04), Sumitomo Chemical (UK) plc (London, Združeno kraljestvo) (zadeva T-403/04) in Troy Chemical Co. BV (Vlaardingen, Nizozemska) (zadeva T-404/04), (zastopnika: K. Van Maldegem in C. Mereu, odvetnika)
   
      Tožena stranka: Evropska komisija (zastopniki: sprva X. Lewis in D. Recchia, nato P. Oliver in G. Wilms, zastopniki)
   
      Predmet
   
   Prvič, zahtevek za ugotovitev nedelovanja Komisije, ker naj bi ravnala nezakonito s tem, da ni spremenila nekaterih določb Uredbe Komisije (ES) št. 1896/2000 z dne 7. septembra 2000 o prvi fazi programa iz člena 16(2) Direktive 98/8/ES Evropskega parlamenta in Sveta o biocidnih pripravkih (UL, posebna izdaja v slovenščini, poglavje 3, zvezek 30, str. 266) in Uredbe Komisije (ES) št. 2032/2003 z dne 4. novembra 2003 o drugi fazi desetletnega delovnega programa iz člena 16(2) Direktive 98/8/ES in o spremembi Uredbe (ES) št. 1896/2000 (UL, posebna izdaja v slovenščini, poglavje 3 zvezek 41, str. 92), ter podredno, zahtevek za razglasitev ničnosti dopisa Komisije z dne 20. julija 2004, s katerim so bili zavrnjeni zahtevki tožečih strank, in drugič, odškodninski zahtevek za povračilo škode, ki naj bi tožečim strankam nastala zaradi opustitve ukrepanja Komisije, ter podredno, odškodninski zahtevek za povračilo škode, nastale zaradi dopisa Komisije z dne 20. julija 2004.
   
      Izrek
   
   
               1.
            
            
               Tožbe se zavrnejo.
            
         
               2.
            
            
               Družbe Arch Chemicals, Inc., Arch Timber Protection Ltd, Rhodia UK Ltd, Sumitomo Chemical (UK) plc in Troy Chemical Co. BV nosijo svoje stroške ter stroške, ki jih je priglasila Evropska komisija.
            
         
      (1)  UL C 19, 22.1.2005.